Järgnev saade on valminud tänu J.Meyeri teenistuspartnerite toele
Kui keegi sulle haiget teeb,
ei saa nad seda sulle kuidagi heastada
või anda tagasi seda, mille nad võtsid.
Mu isa röövis nii mu lapsepõlve, kui mu süütu olemise,
ega saanud seda kuidagi tagasi anda.
Püüdsin pikki aastaid,
et saada seda tagasi kellelt iganes kogu maailmast.
Kuid ära püüa panna teisi maksma selle eest, mida keegi on sulle teinud.
IGAPÄEVAELU RÕÕMUD
5. Moosese 8:3: "Tema alandas sind ja laskis sind nälgida,
ja ta söötis sind mannaga,
mida ei tundnud sina ega su vanemad,
et teha sulle teatavaks, et inimene ei ela üksnes leivast,
vaid inimene elab kõigest, mis lähtub Issanda suust."
Mida see tähendab, et inimene ei ela üksnes leivast?
Räägime otse asjast.
Kui loed põhjalikumalt 5. Moosese 8. peatükki,
milleks mul pole täna siin aega,
siis 2. salmis on öeldud,
et Jumal on lasknud sul käia nelikümmend aastat kõrbes,
et sind alandada, et sind proovile panna,
et teada saada, kas sa pead tema käske või mitte?
Meil pole aimugi, kuidas me käitume, enne, kui meid proovile ei panda.
Sõna "usk" võib olla su Piiblis mitmeid kordi allajoonitud ja ringitatud
kuid see ei tähenda veel seda, et sul ka päriselt on usku.
Kuniks seda ei panda proovile.
Ainuüksi see, et käime koos kirikus ja laulame tänu andmisest
ei tähenda veel, et oleme tänulikud.
See selgub alles siis, kui me elus miski ei toimi,
aga me täname sellest hoolimata Jumalat.
Psalmid 119:7 ütleb laiendatud tõlkes:
"Ma tahan sind tänada õiglasest südamest,
õppides läbi pühitsetud kogemuste..."
Mis asi see pühitsetud kogemus veel on?
Miski, mis on püha.
"Õppides läbi pühitsetud kogemuste
su õiguse seadusi, otsuseid ja karistusi
teatud konkreetsete mõtete ja tegude suhtes."
3 aastat tagasi tuli üks naine siia Clevelandi konverentsile,
kuna ta oli näinud mind telekas ja saanud sellest väga puudutatud.
Ta oli päästmata ega tundnud Jumalat.
Ta oli sõltuvuses kanepist, olles kasutanud seda pikki aastaid.
Nii andis ta 3 aastat tagasi siin samas saalis oma elu Jumalale.
Ta ütles, et Jumal puudutas teda täiega
läbi selle kogemuse.
"Jumal tõeliselt puudutas mind."
Teenistus sai läbi
ja ta läks tagasi oma hotelli.
Kuid siis ta kuidagi vääratas tänavaäärisel,
nii et vigastas väga pahasti oma põlve.
See oli nö puruks.
Me mõtleks selle peale: "No Jumal!
See naine sai just päästetud, mistõttu mis värk nüüd on?"
Ma oleks küll nii mõelnud.
"Püüdsin sellele naisele tõestada, et Sa oled hea ja nüüd siis nii?"
Kuid see naine ütles hoopis midagi muud.
Ta oli andnud oma elu Jumalale,
vigastanud oma põlve
ega saanud enam voodist välja.
Nii et, tal oli nüüd küllaldaselt aega mõelda sõnumile,
mida olin kuulutanud.
Kuula!
Just seda ta need 8-9 päeva tegigi.
Mõtles ja mõtiskles kõige kuuldu üle.
Aina mõtles ja mõtles,
kuniks see sai väga reaalseks ta jaoks.
Nii et, kui ta siis mingi hetk oli võimeline taas tõusma,
sai talle selgeks,
et ta oli täielikult vabanenud oma kanepi sõltuvusest.
Just! Seal taga ta seisabki!
Ma ei ütle sellega, et Jumal purustas ta põlve.
See pole miski, mida Jumal teeks.
Küll aga võib Ta öelda:
"Siin on üks olukord, mida ma saan pühitseda!"
"Me muudame selle üheks pühaks asjaks."
Saatan püüdis talle küll kahju teha, kuid Piiblis on öeldud,
et mida iganes ka saatan ei üritaks - Jumal pöörab selle meie kasuks.
Tänaseks on sel naisel palju enamat,
kui see, mida ta too õhtu mu õpetuse kaudu kuulis.
Tal on isiklik kogemus Jumala vabastava väe kohta,
nii et, ta võiks minna kuhugi rehabilitatsiooni keskusesse,
kus on uimastisõltlased
ja aidata neid palju paremini, kui mina seda suudaks,
sest ma pole kunagi olnud uimastisõltlane.
Au Jumalale!
Olen elanud ilma peal 73,5 aastat,
nii et, eeldavasti ma ikka üht-teist tean.
Usun, et tänaseks ma ikka juba tean üht-teist ,
mistõttu tahan jagada teiega paari asja,
mida olen oma kogemustest õppinud.
Ja isegi, kui mu elu sõltuks selllest, olen ma neis enam kui kindel.
Üks asi, mida ma tean, et ma tean, et ma tean.
Valusad ja ebaõiglased asjad, mis meiega sünnivad,
toovad alati lõpuks esile midagi head,
kui me armastame Jumalat
ja tõesti igatseme Tema tahte järele.
Ja kui hoiame ka alal õige suhtumise.
Sest ma ei usu,
et võiksid halva suhtumise juures kogeda imesid.
Usk omab alati head suhtumist.
Ütleme seda veelkorra.
Usk omab alati head suhtumist.
Ütlen seda küll sageli, aga...
Ütlesin ikka, et mu elu on võrratu,
kui mind vaid poleks lapsena kuritarvitatud.
Kuniks tundsin ühel päeval,
kuidas Jumal ütles, et lõpetaksin selle ütlemise.
Ja kui siis sellele mõtlesin, siis isegi, kui see tundub tobedana,
siis ma ei saa täna enam öelda, et mul oleks kahju selle juhtunu pärast
Täna enam mitte.
Sest ma tean,
et Jumal võttis selle kohutava, valusa olukorra
ja pööras selle mitte vaid minu kasuks,
aga ka paljude teiste inimeste kasuks.
Palun kuula, mida järgmiseks ütlen.
On aegu, kus sa ehk lähed läbi millestki
ainuüksi selleks,
et olla kunagi hiljem võimeline aitama kedagi teist.
Sel, millest läbi lähed, on väga vähe pistmist su endaga,
kui üldse.
Sa oled koolis.
Sa ammutad kogemusi.
Kui palju kogemusi sul on?
Või põgened sa kõige eest, mis elus on rasket?
Kui käid kirikus ja tahad saada ülistusjuhiks,
aga sind ei võeta isegi taustalauljaks,
siis kas lahkud kogudusest ja lähed mõnda teise?
1. Moosese 50:20
Mõelda vaid kõigele, millest Joosep läbi läks,
kuniks Jumal teda ülendas.
Ta tõusis põrmust paleesse.
Ta vennad tulid ta juurde
ja kummardusid ta ees,
nõnda nagu ta oli oma unenäos näinud.
Sest ta vastutas kogu Egiptuse toiduvaru eest
ja maal valitses põud.
Kuula!
Nad vajasid toitu,
kuid kartsid samas, et Joosep maksab neile nüüd kätte.
Kuid ta ütles, et see pole tema asi teha.
1. Moosese 50:20: "Te mõtlesite küll mu vastu kurja,
aga Jumal pööras selle heaks, et teha, mis tänapäeval ongi tehtud:
hoida palju rahvast elus."
Me loeme tavaliselt vaid esimese osa sellest salmist -
te mõtlesite kurja, kuid Jumal pööras selle heaks.
Kuid Joosep ütles siin ka seda, et ta läks läbi sellest.
Jumal kasutas vendade kurjust
muutmaks selle pühitsetud kogemuseks.
"Ma käisin sellest läbi, et omada piisavalt kogemust
ja piisavalt tarkust ning pädevust,
et olla sel positsioonil just sel ajal nagu see praegu on,
et võiksin jagada toidust nälgivatele inimestele."
Näed sa seda?
Muudab see ehk õige pisutki mõne asja, millest oled läbi minemas,
pisut arusaadavamaks?
Kasvõi veidikenegi?
Ma ei väidagi, et see kõik oleks õige või õiglane,
või et inimestel, kes sind halvasti kohtlevad,
oleks õigus.
Küll aga tean, et Jumal kasutab vahel kellegi kurjust,
et tuua midagi head esile minus.
Kui tahad olla osav teiste armastamises,
vajad ju ometi kedagi, kelle peal harjutada.
Nii on.
"Oo Jumal, aita mul armastada kõiki!"
"Ära ainult luba kedagi mu ligi, kes pole kena ja armas!"
Vanus ja kogemused õpetavad meile,
mis on elus tõeliselt tähtis.
Kuula!
Kui ma olin 36-aastane...
Olin alles uustulnuk Jumalariigi töös.
Töötasin tookord kirikus,
kuuludes selle koguduse juhtkonda St. Louises.
Tegu oli väikese, aga kiiresti kasvava kogudusega,
kus toimus palju võrratuid asju.
Ma aga tundsin end ülitähtsana, kuna olin juhatuses.
Mul oli koguduse esireas lausa omanimeline koht.
Ja ma mäletan, kuidas osadel kohe väga tähtsatel inimestel
oli lausa omanimeline parkimiskoht koguduse parklas.
Nii uskusin ma ka Jumalalt kõige täiega
omanimelist parkimiskohta.
Tõsiselt.
Kui vaatan ja mõtlen täna tagasi osadele asjadele,
mille peale oma usku "kulutasin",
siis andku Jumal armu!
Ja kui ma siis lõpuks sain selle omanimelise parkimiskoha...
Mis oli muide kõigest kaks kohta pastori parkimiskohast eemal.
Oli see alles lugu!
Kas enam tähtsam annakski olla?
Täna, siia linna sõites,
olid linnas reklaamtahvlid mu nimega nendel
ja ma ei pannud neid isegi tähele.
Ja kui olekski pannud,
poleks see liigutanud mind karvavõrdki,
sest tänu Jumalale, et täna - 73-aastasena ma juba tean,
et omanimelise parkimiskoha omamine
pole tegelikult üldse tähtis.
Kas keegi mõistab mind?
Kui aga oleme ebakindlad
ja püüame leida oma väärtust millestki muust, kui vaid Kristusest,
siis meile ka meeldib näha oma nime erinevates paikades.
Jah, püüan seda tõesti selgeks teha. Tänud kullake!
Nii et, kui olin siis jõudnud punkti,
kus mul olid omanimeline istekoht ja parkimiskoht,
oma kabinet, kus uksel ilutses taas mu nimi,
pluss tõsiasi, et mu nimi ilutses me iganädalases infobülletänis,
siis sul pole aimugi, kui tähtsana ma end tundsin!
Mäletan nii selgelt
neid neljapäeva-hommikusi naiste kogunemisi,
kus õpetasin täie uhkusega 4-osalist seeriat alandlikkusest.
Need on osa neist "pühitsevatest kogemustest".
Kuid las ma öelda sulle -
hiljem oma elule tagasi vaadates...
Me ei õpi midagi, kui vaid loeme teatud asjade kohta
või kuuleme mõnda jutlust millegi kohta.
Ma võiks kuulutada sulle ühte ja sama kõnet 200 korda
ja isegi, et see võib uuendada su mõttemaailma,
ei sööbi see siiski su vaimu enne,
kuniks sa pole lasknud seda käiku oma igapäevaelus.
Ma arvasin 40-aastasena,
et oma õiguse tagaajamine on kõige olulisem asi üldse,
mistõttu püüdsin igas vaidluses ikka oma arvamust läbi suruda.
Kuniks õppisin lõpuks...
Muide, sa ei leia Piiblist ühtki kohta,
kus Jeesus oleks püüdnud veenda inimesi oma õiguses.
Ta suhtumine oli pigem: "Mida iganes te arvate.
Kõik on nagunii Jumala kätes
ja Tema tunneb mind."
Sattusin nii paljudesse vaidlustesse ja kogesin nii palju pinget
tänu sellele, et püüdsin tõestada oma õigust.
Vaidlesin vahel kõige tobedamate asjade üle.
45-aastaselt arvasin, et tean kõike. Sh ka seda, mis kõigil viga on.
60-aastaselt mõistsin,
et ma ei tea tegelikult suurt palju midagi
ja et mu arvamus teistest ei läinud Jumalale üldse korda.
Kui oled 20-, 25- või 30-aastane,
siis võid ju arvata, et tead väga palju.
Kuid oota veel 10-15 aastat
ja sulle saab selgeks, et sa ei tea sisuliselt midagi.
Ma ei ürita siin sellega kellelegi vett peale tõmmata.
Ütlen vaid, et vajad veidi aega ja ilma peal elamist.
Usun, et peaksime igapäevaselt midagi õppima.
Üks asi, mida olen aastate jooksul õppinud
ja mille kohta oled ehk ka palju jutlusi kuulnud.
Kuid loodan siiski, et kõik järgnev jääb su südamesse.
Olen õppinud, et andestamine neile, kes on meile haiget teinud,
on eeldavasti
kõige võimsam ja vaimselt küps asi,
mida keegi võiks eales teha.
Kui kahju, et suur osa kristlikust kogudusest on vihane.
Kaotage viha ja pinge oma kodudest.
Ärge olge osa tülide tekitamisest oma koguduses.
Lõpetage teiste üle kohtumõistmine, kritiseerimine
ja oma arvamuse avaldamine asjades, millest teil pole aimugi.
"Kui ma oleks sa, siis ma..."
Sul pole aimugi, mida sa siis teeks!
"Ma ei usu, et ta või ta peaks..."
"Ma pole nõus..."
Vahet pole, sest kedagi ei huvita su arvamus nagunii.
Kui keegi sulle haiget teeb,
ei saa nad seda sulle kuidagi heastada
või anda tagasi seda, mille nad võtsid.
Mu isa röövis nii mu lapsepõlve, kui mu süütu olemise,
ega saanud seda kuidagi tagasi anda.
Püüdsin pikki aastaid,
et saada seda tagasi kellelt iganes kogu maailmast.
Kuid ära püüa panna teisi maksma selle eest, mida keegi on sulle teinud.
Kuuled sa?
Kannatasin nii palju aastaid,
kuniks mõistsin, et Jumal on see, kes tasub mulle.
Jumal on see, kes tasub sulle!
Ja mitte vaid selle eest, mille kaotasid,
vaid Ta annab sulle kõigi su kannatuste eest topelt tagasi.
Palun, palun, palun, mida iganes sa ka ei teeks -
ära veeda üht ainustki päeva enam vihane olemisele.
"Aga sa ei tea..."
Jäta!
Mine lihtsalt eluga edasi!
"Jaa, aga sa ei mõista..."
Pole tõsi.
Mõistan küll.
Nii nagu ka Jeesus mõistab.
Su valu võib erineda minu omast, kuid valu on valu.
Sul on võimalus andeks anda.
Sa saad seda teha, sest Jumal käsib seda teha.
Kuid Ta ei käsi meil kunagi teha midagi,
milleks me võimelised pole.
Me suudame andestada
ja lasta oma minevikul minna.
Kuidas oleks, kui sinust saaks ekspert inimestele andestamise vallas?
Vaata, kui kiirelt suudad andestada, kui keegi sind vihale ajab?
Ära anna saatanale enam ühtki päeva oma elust.
Teine asi, mida oma kogemuste põhjal tean, et ma tean, et ma tean,
on see, et otsi alati Jumala palet ja mitte Tema kätt.
Me suhe Jumalaga algab sellest,
et otsime seda, mida Ta meie heaks teha saab.
"Vajan läbimurret oma abielus, vajan tööd,
vajan tervenemist."
Selles pole midagi halba, kui sellest lähtekohast alustada.
Kui su elus on mõni vajadus, tule alati Jeesuse juurde.
Kuid paljudel teist on ka aeg suureks saada.
Jumal tõi sind siia ühe ülemineku jaoksl.
Sa tulid ehk selleks, et saada teada, mida Jumal saab sinu heaks teha,
kuid ma tahan, et lahkuksid siit küsimusega,
mida sina saad Jumala heaks teha?
Aamen?
"Ma tulin oma ime järele!"
Kuidas aga oleks, kui ütleksid:
"Jumal, ma tahan olla ime kellegi teise jaoks."
Kuidas oleks, kui keegigi ütleks:
"Jumal, lase mul osa saada kõigist pühitsevatest kogemustest,
mis vajalikud,
et võiksin olla varustatud minemaks välja maailma
ja muutmaks midagigi kellegi elus."
Ära rahuldu vaid sellega, et lähed kord üksi taevasse,
aga võta endaga kamp inimesi sinna kaasa.
Aamen?
Tahan öelda, et igaüks teist siin, kes toob oma elu altarile
ja ütleb: "Jumal, las Sinu tahe sündida mu elus.
Tahan olla väärtuslik astja Su jaoks.
Ja kui Sa ka ei teeks enam mitte ühtegi asja mu heaks,
olen ma siiski üliväga õnnistatud ainuüksi seetõttu, et tunnen Sind."
Pangem oma pikad nimekirjad kõrvale
selle kohta, mida Jumal me heaks tegema peaks,
et hoida naeratust me huulil.
Mõelgem pigem: "Jumal, mida ma Sinu heaks teha saan?
Keda ma saaks aidata?
Too keegi täna mu teele, kelle elus saaksin muuta midagigi."
Kui nõnda teed, asudes jahtima õnnistusi,
hakkavad õnnistused jahtima sind.
Ära kunagi muretse liiga palju teiste arvamuste pärast sinu kohta.
Vihkajad vihkavad alati nagunii.
Kriitilised inimesed leiavad ikka kedagi, keda kritiseerida
ja kadedad leiavad alati kedagi, kelle peale kade olla.
Jeesus ei muretsenud selle pärast, mida keegi Temast arvas.
Paulus samuti mitte,
mistõttu sa ei peaks seda ka tegema.
Me aeg siin maa peal on üürike
ja ainus, kellega kord lõpuks silmitsi seisad,
on Jumal.
Aamen?
Lihtsalt armasta inimesi
sõltumata olukordadest
ja palveta nende eest.
Viimane asi aga, mida öelda tahan, on:
ära kunagi.
Ära mitte kunagi
käitu teadlikult kellegagi halvasti.
Jah, me teeme vigu
ja vaatamata kõigile mu kogemustele võin ma vahel ikka olla nii ennast täis,
et ütlen kellelegi midagi, mida ehk ei peaks.
Kuid sel samal hetkel annab Jumal mulle sellest ka märku
ja ma lähen tagasi ning vabandan.
Me...
Kõik meie, kes me kuulume Jeesusele Kristusele,
peame minema välja maailma ja esindama Teda.
Ta ei tee vahet inimeste vahel.
Seetõttu ei saa me kohelda "olulisi inimesi" hästi
ja halvasti neid, kes meile mingit kasu ei too.
Aamen?
Ära mitte iialgi kohtle kedagi halvasti.
Ja kõige lõpetuseks -
õpi nii palju kui võimalik Jumala võidmise kohta,
sest Tema võidmine tähendab Tema ligiolu
ja Tema väge sinu elus.
Jumal on kohe kindlasti ustav,
mistõttu ära anna alla ja jätka usus,
jõudes kindlasti välja ka sellest olukorrast.
Ja kui valusad ka su kogemused poleks -
need ei lähe raisku.
Jumal pöörab need heaks nii sinu, kui paljude teiste eludes.
Täna pakume sulle raamatut: "Naudi oma teekonda",
mis on väike, aga võimas raamat.
Kes meist ei tahaks nautida igat päeva oma elust?
Seetõttu ära lase oma olukordadel takistada sind nautimast oma elu.
Ole õnnistatud!
Naudid sa igat päeva oma elus?
Millest leiad veel rõõmu, kui mõni eesmärk on juba saavutatud?
Jeesus tuli, et meil oleks elu ja me naudiks seda.
Raamat "Naudi oma teekonda"
aitab sul leida igas päevas peituvaid aardeid.
Seal on piibellikke printsiipe ja praktilisi nõuandeid,
mille abil nautida igat päeva oma eluteekonnal.
Õpi nautima hetke, milles viibid just praegu,
kuniks jõuad sinna, kuhu oled teel.
Telli endale see raamat juba täna, leides tellimisinfo ekraanilt.
DAVE ja JOYCE 40 AASTAT JUMALARIIGI TÖÖS
Kogesin, kuidas Jumal pani mu südamele
lõpetada piiblitundide läbiviimine.
Kogesin Teda ütlevat: "Vaata, ma teen midagi uut."
Arvasin täie tõsidusega, et mind ülendatakse
ja midagi suurt saab sündima.
Kuid terve aasta ei juhtunud mitte midagi.
See oli väga segane ja proovilepanev aasta mu jaoks.
Ma ei saanud aru, mis toimub?
"Ons' Jumal minuga lõpetanud?"
"Tegin ma vea, kui piiblitunnid ära jätsin?"
Mõistame paljusid asju alles siis, kui oleme neist läbi läinud.
Ütlen ikka, et me elame oma elu ette poole vaadates,
aga mõistame seda alles tagantjärgi vaadates.
DAVE ja JOYCE 40 AASTAT JUMALARIIGI TÖÖS
Suvine totaalne muutumine
Vaata Joyce'i saateid, mis loodud sinu uuendamiseks.
Suvine totaalne muutumine
Rohkem infot Joyce'i kodulehel
Tõlge: Anne-Ly Raukas
Joyce Meyeri teenistus Jagades Kristust - armastades inimesi
Nähtud saade valmis tänu J.Meyeri teenistuspartnerite toele